## தொடர்ந்தும் எழுதவேண்டுமா?

### புன்னியாமீன் அவர்களின் பங்களிப்பை விக்கியில் நாம் நாடுகிறோம்

- --பாஹிம் 16:26, 29 சூன் 2011 (UTC)
- --செல்வா 16:31, 29 சூன் 2011 (UTC)
- --மணியன் 16:43, 29 சூன் 2011 (UTC)
- --Natkeeran 16:48, 29 சூன் 2011 (UTC)
- --தேனி.எம்.சுப்பிரமணி.<sup>/உரையாடுக</sup>. 16:53, 29 சூன் 2011 (UTC)
- --Nan 17:50, 29 சூன் 2011 (UTC)
- --மயூரநாதன் 18:34, 29 சூன் 2011 (UTC)
- --செந்தி<small><sup><font color="green" size="">//உரையாடுக//</font></sup></small> 18:41, 29 சூன் 2011 (UTC)
- --மரு. பெ. கார்த்திகேயன் (karthi.dr) 19:10, 29 சூன் 2011 (UTC)
- --Kanags <sup>\உரையாடுக</sup> 21:11, 29 சூன் 2011 (UTC)
- --கலை 23:04, 29 சூன் 2011 (UTC)
- --சஞ்சீவி சிவகுமார் 04:44, 30 சூன் 2011 (UTC)
- --சிவகோசரன் 06:03, 30 சூன் 2011 (UTC)
- --மொஹமட் 06:21, 30 சூன் 2011 (UTC)
- --சிவக்குமார் <sup>\பேச்சு</sup> 10:53, 30 சூன் 2011 (UTC)
::தயவுசெய்து ஒரு அன்பான வேண்டுகோள். நடந்த பிரச்சினையை ஒரு கனவென்று நினைத்து இத்துடன் நிறுத்திக் கொள்வோம். எனக்காக பிரச்சினைப்பட்டு எந்தவொரு சந்தர்ப்பத்திலும் விக்கிக் குடும்பத்தினுள் ஒரு பிளவு ஏற்படக்கூடாது. என்னோடு அன்பு கொண்டு பலர் ஆலமரத்தடியிலும், தனிப்பட்ட மின்னஞ்சல் மூலமாகவும், தொலைபேசி மூலமாகவும் தொடர்புகொண்டீர்கள். இதற்காக என் மனமார்ந்த நன்றிகளைத் தெரிவித்துக் கொள்கின்றேன். என் மீது நீங்கள் கொண்ட பாசம் உண்மையானதாக இருந்தால் இது விடயமான வாதப்பிரதிவாதங்களை இத்துடன் நிறுத்திக் கொள்வீர்கள் என எதிர்பார்க்கின்றேன். நிச்சயமாக தேகாரோக்கியம் உள்ளவரை நான் எழுதுவேன். என் மன நிலை குறித்து சில தகவல்களை பின்பு அறியத் தருவேன்.--P.M.Puniyameen 05:05, 30 சூன் 2011 (UTC)  
புன்னியாமீன், நீங்கள் ஒரே நாளில் 300 கட்டுரைகள் உருவாக்கிய போது, அந்த 300 என்ற எண்ணிக்கையை விட, தொடர்ந்து 20 மணி நேரம் விக்கிக்காக ஒதுக்கி உறவினர், தோழர்களையும் உற்சாகப்படுத்தி இந்தப் பணியில் ஈடுபடச் செய்ததே என்னைப் பெரிதும் கவர்ந்தது. இந்த ஈடுபாட்டுணர்வே இச்செய்தியை இந்திய விக்கிமீடியா குழுமத்தில் பகிந்தேன். அது உலகளவிலும் கவனத்தை ஈர்த்தது. இந்த அடிப்படையில், "எண்ணிக்கையை மட்டும் உயர்த்தி முன்னிலைப் படுத்தாமல் இருப்பது நல்லது" என்ற செல்வாவின் கருத்துடன் எனக்கும் உடன்பாடு உண்டு.  
எண்ணிக்கையா ஆழமா துறைக்கான முக்கியத்துவமா என்ற உரையாடல் தமிழ் விக்கி தொடங்கிய காலம் தொட்டே உள்ளது தான். தமிழ்த் திரைப்படத் துறை குறித்த 2000க்கும் மேற்பட்ட கட்டுரைகளை ஒரே மூச்சாக நிரோ எழுதிய போதும் இது போன்ற ஒரு உரையாடல் வந்தது. தமிழர்கள் திரைப்படங்கள் குறித்து கூடுதலாகத் தேடுவதால் இதன் மூலம் தமிழ் விக்கிக்குக் கூடுதல் வாசகர்கள் கிடைக்கலாம் என்று நிரோ தனது பங்களிப்பை நியாயப்படுத்தினார். அதே நியாயம் கிரிக்கெட், இலங்கை, இதழ்கள் குறித்த தங்கள் பங்களிப்புக்கும் உண்டு. ஏன் தமிழ் விக்கி தொடங்கிய காலத்தில் நான் எழுதிய ஏராளமான கட்டுரைகள் கூட திரைப்படங்கள் குறித்தவை தான். அப்போதும் இதே போல், பயனுள்ள தலைப்புகளில் கட்டுரைகள் எழுதலாமே என்று பலர் கேட்டுக் கொண்டுள்ளனர். பல தலைப்புகளிலும் எழுதலாமே, பெரிய கட்டுரைகள் எழுதலாமே என்பது எல்லாம் பலரும் பல பயனர்களிடமும் வழக்கமாக வேண்டுபவை தான். இவை விருப்பம், வேண்டுதல் எனக் கொள்ளப்பட்டனவே தவிர, இடித்துரைப்பதாகவோ மனம் வருந்தச் செய்வதாகவோ எண்ணியதில்லை.  
தமிழ் விக்கி தொடக்கம் முதற்கொண்டு தமிழ் விக்கிக்குள்ளும் வெளியேயும் மிகக் கடுமையான விமர்சனங்களை எதிர்கொண்டே வளர்ந்துள்ளோம். தாலிபான் கூட்டம் என்பது முதல் கோமாளிகள், மனநோய் உள்ளவர்கள் என்பது வரை பலவாறாக விமர்சிக்கப்பட்டுள்ளோம். இதற்கெல்லாம் வருத்தப்பட்டு எல்லாரும் விலகி இருந்தால், தமிழ் விக்கியில் ஒருவர் கூட இருக்க மாட்டார்கள். இந்த விமர்சனங்களைப் பொருட்படுத்தாது தொடர்ந்து செயல்படுகிறோம் என்றால், விக்கியின் ஊடான நமது பங்களிப்பால் தமிழ்ச் சமூகத்துக்கு ஏதேனும் பயன் கிட்டும் என்ற நமது பங்களிப்பின் மேல் உள்ள நம்பிக்கையால் தான். தங்கள் பங்களிப்பின் மீது இதே போன்ற நம்பிக்கை உங்களுக்கு இருக்கும் எனில், நீங்களும் தொடர்ந்து விக்கியில் செயற்பட வேண்டும். இதற்கு மற்றவர் ஏற்பு தேவை இல்லை. இந்நிலையில் செல்வாவின் வழக்கமான கருத்தை நீங்கள் தவறுதலாகப் புரிந்து கொண்டு தேவையின்றி மனம் வருந்தி அளவுக்கு அதிகமாக எதிர்வினை ஆற்றியுள்ளதாகவே கருதுகிறேன். அதனாலேயே பிரச்சினை, கனவு, பாசம், மறப்போம் போன்ற சொற்களால் இந்த உரையாடலை உணர்ச்சிகரமான ஒன்றாக மாற்றுவதில் எனக்கு உடன்பாடு இல்லை. ஒரு பயனர் தொடர வேண்டும் என்று வாக்கெடுப்பு போல் ஆதரவு தெரிவிப்பதால் வருங்காலத்தில் தேவையற்ற அரசியல்கள், குழுச் செயல்பாடுகள், விக்கிச் சமூகத்தில் பிளவு ஏற்படுத்தும் வாய்ப்பு உள்ளன. பிரச்சினை முழுக்க செல்வாவால் தான் என்பது போல் தோற்றம் வருவது சரியாகத் தோன்றவில்லை. எனவே தான் என் கருத்துகளை வெளிப்படையாகத் தெரிவிக்கிறேன். --இரவி 05:39, 30 சூன் 2011 (UTC)  
எனது பெயர் இழுக்கப்பட்டதால் இங்கு எழுதவேண்டிய நிலை வந்துவிட்டது. செல்வா தனது கருத்துக்களை பொதுப்படையாகவே முன்வைத்துள்ளார். நான் இங்கே எனது கருத்துக்களை வெளிப்படையாக முன்வைக்கிறேன். தமிழர் வரலாற்றில் ஒரு முழுமையான கலைக்களஞ்சியம் இதுவரை இருக்கவில்லை. ஆனால் விக்கிப்பீடியாவின் தொழில்நுட்பம் (மென்பொருள்) ஒரு வரப்பிரசாதமாக கிட்டியுள்ளது. இதனை சரியாகப் பயன்படுத்தி, பங்களித்தால் பலன் ஒட்டுமொத்த எமது தமிழனத்திற்கானது. நாளைய இளம் தலைமுறையின் வளர்ச்சிக்கானது.  
இங்கே புன்னியாமீனின் கட்டுரைகள் பல எத்தகையது என்பதை கலாநிதி பட்டம் பெற்ற புன்னியாமீனே உணரவேண்டும். புன்னியாமீன் எழுதிய கட்டுரைகளை விக்கிப்பீடியாவில் இருப்பதற்கான தகுதிகள் அனைத்தையுமே கொண்டுள்ளன. (சோடாப்பாட்டிலின் கருத்துப்படி) இவ்வாறு விக்கிபீடியாவில் மட்டுமே எழுதலாம். ஆனால் விக்கிபீடியாவைத் தவிர எந்த இடத்தில் இவ்வாறு எழுதினாலும் எவரும் எட்டிப்பார்க்கவும் மாட்டார்கள். வலைப்பதிவில் எழுதி தமிழிஷ் தளத்தில் சேர்த்தால் எத்தனைப் பேர் வாக்களிப்பார்கள் என்றும் பார்க்க வேண்டும். இதுவரை எழுதியவை அறை குறை 3+++ ஆக்கங்களை நூலாக எழுதி வெளியிட்டுப்பாருங்கள் எவனாவது வாங்குவானா என்று? இவை வெறுமனே தமிழ் விக்கிபீடியாவின் எண்ணிக்கையை உயர்த்துவதற்கு மட்டுமே பயன்படும். அதனால் அகமகிழ்வோருக்கு இது மகிழ்ச்சி தரும்; மாறாக ஒரு இனத்தின் வளர்ச்சிக்காக வளர்க்கப்படும் ஒரு கலைக்களஞ்சியம் எனப் பார்த்தால் பூச்சியம் மட்டும் தான்.  
விக்கிபீடியாவின் வளர்ச்சி என்று கூறிக்கொண்டாலும், குறைந்த காலத்தில் அதிக எண்ணிக்கையான கட்டுரைகளை தந்தவர் எனும் வகையில் பார்த்தால், இன்னும் கொஞ்ச நாட்களில் மயூரநாதனையும் முந்திவிடலாம். அதன்பிறகு அதிக தொகுப்புகள் செய்துள்ள நற்கீரனையும் முந்திவிடலாம். இவ்வாறு தனது தனிப்பட்ட வகையில் தரகணிப்பில் முன்னிலையில் மகுடம் சூடிக்கொள்ளலாம். எண்ணிக்கையை அதிகரிப்பால் உயர்வு என நினைத்து பன்றி அதிகம் குட்டிப்போடுவது போல் போடுவதால் மட்டும் விளைவது ஒன்றுமில்லை. புத்தியுள்ள சமுதாயமாக வளரவேண்டும். கிடைக்கும் வெற்றியும் சரி! பட்டமும் சரி! குறுக்குவழி சிந்தனையில் கிடைக்கக்கூடாது.  
கலாநிதி புன்னியாமீன் உணரவேண்டியது (விக்கிபீடியாவை பொறுத்தமட்டில் அல்ல; தனிபட்ட வகையில்) தான் எழுதும் ஆக்கங்கள் தரமானவை தானா? பொதுக்கலைமாணி, ஊடகவியல் சிறப்புப்பட்டம், இலங்கை கல்விச்சேவை, இலக்கிய ஆய்வு, சுதந்திர ஊடகவியலாளர் போன்ற தகமைகளை வைத்துள்ளீர்கள் இவை நீங்கள் விக்கியில் எழுதிய 3+++ ஆக்கங்கள் போன்று எழுதி பெற்ற பட்டங்களா? (மர்வின் சில்வாவுக்கும் டொக்டர் பட்டம் உள்ளது)  
மேலும் இதுப்போன்ற கட்டுரைகள் ஒவ்வொன்றும் ஒருநாளைக்கு எத்தனைப் பேர் பார்க்கின்றனர் பாருங்கள். அப்போது அதனால் எத்தனைப் பேர் பலன் அடைகின்றனர் என்பதை அறியலாம். --மொஹமட் 06:21, 30 சூன் 2011 (UTC)  
:::மௌனம் காக்க நினைத்தேன். மொஹமட் தனிப்பட்ட ஒருபிரச்சினையை முன்வைத்துள்ளதால் ஒரு சிறு விளக்கம். மொஹமட்** நான் கலாநிதி அல்ல**. **கலாபூசணம்**. கலாபூசணம் என்பது இலங்கை அரசு எழுத்தாளர்களுக்கும், கலைஞர்களுக்கும் வழங்கும் உயரிய விருது. எனது கலாபூசணம் விருது குறுக்குவழியில் பெறப்பட்டதல்ல. தமிழ் மொழில் நான் 100 புத்தகங்கள் எழுதியமைக்காக இலங்கை அரசு உத்தியோகபூர்வமாக எனக்கு 2004ம் ஆண்டில் வழங்கியது சந்தேகமென்றால் இலங்கை கலாசார அமைச்சுடன் தொடர்பு கொண்டு விசாரித்துக்கொள்ளுங்கள். தயவு செய்து 'முழங்காலுக்கும், மொட்டைத்தலைக்கும் முடிச்சுப் போடாதீர்கள்.' மொஹமட் **நீங்கள் உண்மையான ஒரு முஸ்லிமாக** இருந்தால் பன்றிக்குட்டியை உவமித்த வாக்கியத்தை வாபஸ் பெற்றுக்கொள்ளுங்கள். ஒருநாளைக்கு எத்தனைப் பேர் கட்டுரைகளைப் பார்க்கின்றனர், அது தரமா இல்லையா? அதனால் எத்தனைப் பேர் பலன் அடைகின்றனர் என்பதை விக்கி நிர்வாகிகள் பார்த்து கொள்வார்கள். அதைப்பற்றி நான் கவலை கொள்ளத் தேவையில்லை. --P.M.Puniyameen 11:25, 30 சூன் 2011 (UTC)  
:::”பன்றி அதிகம் குட்டிப்போடுவது போல்” என்று அவதூறு செய்ததற்காக மொஹமட் தடை செய்யப்பட்டுள்ளார். தகாத சொற்களை முன்பே பயன்படுத்தி ஒரு முறை தடைசெய்யப்பட்டார். அப்போது இன்னொரு முறை இதுபோன்ற தகாத சொற்களைப் பயன்படுத்தினால் நிரந்தரமாக கணக்கு முடக்கப்படும் என்று எச்சரிக்கை விடுத்திருந்தேன். எனவே இன்று முடிவிலியாகத் தடை செய்யப்பட்டிருக்கிறார். பன்றி/மனநோயாளி போன்ற வார்த்தைகள் இங்கு பயன்படுத்தக்கூடாதவை--சோடாபாட்டில்<sup>உரையாடுக</sup> 13:13, 30 சூன் 2011 (UTC)